קריית ביאליק

קִרְיַת בְּיַאלִיק היא עיר במחוז חיפה בישראל, אחת מהערים המרכיבות את אזור הקריות והעיר השנייה בגודלה בגוש. בשנת 1950 הוכרה קריית ביאליק כמועצה מקומית, ובשנת 1976, כעיר. העיר הוקמה ב-18 ביולי 1934, בימי העלייה החמישית, ונקראה תחילה "שכונת עולי גרמניה". העיר היא חלק ממטרופולין חיפה. העיר גובלת במועצה אזורית מטה אשר, במועצה אזורית זבולון דרך כפר ביאליק, בקריית חיים השייכת מוניציפלית לחיפה ולחיפה עצמה, בקריית ים (דרך רפאל), בקריית מוצקין, וקריית אתא. קריית ביאליק, שדרות ח"ן בצפון העיר, בית הספר "ביאליק" וכן כפר ביאליק הסמוך, קרויים על שמו של המשורר הלאומי, חיים נחמן ביאליק. שטח השיפוט של קריית ביאליק הוא 10,900 דונם (מהעשור השלישי של המאה ה-21 לאחר סיפוח שטחים מכפר ביאליק השייך למועצה אזורית זבולון למען הרחבת שכונות בעיר והקמת חדשות). היא גובלת בקריית מוצקין במערב, במועצה האזורית זבולון במזרח, בחיפה בדרום, ומצפון מפריד שטח של המועצה האזורית מטה אשר בינה ובין עכו. העיר מתייחדת בצורתה הארוכה והצרה: אורכה הוא 8.5 ק"מ, ורוחבה בין 3 ק"מ ל-400 מטר. גובה העיר בין 3 ל-25 מטרים מעל פני הים. כיום בעיר חיים ב״ע לדוגמה: זאב מצוי. חזיר בר. שועל. תן זהוב ועוד. ביער שבו נבנתה לימים שכונת נאות אפק נצפה גם תת-מין של הנמר, נמר אנטולי. [דרוש מקור] קריית ביאליק נוסדה ב-18 ביולי 1934 כשכונה בסמיכות לחיפה. השכונה הוקמה על ידי עולי העלייה החמישית מגרמניה ושמה הראשון היה "שכונת עולי גרמניה". כוונת המייסדים הייתה להקים יישוב שיקלוט עולים יהודים בארץ ישראל, ובמקום הוקם גם מרכז תעשייתי, שבו עבדו חלק מהתושבים. קבוצה מבין העולים, שעברה הכשרה חקלאית (בעיקר בהולנד) ושאפה לעסוק בחקלאות, ייסדה כפר בסמוך למקום. משנפטר חיים נחמן ביאליק הוחלט לקרוא על שמו את שני היישובים הסמוכים, קריית ביאליק וכפר ביאליק. ראש העיר הראשון של קריית ביאליק (אשר שימש עד 1976 כ"ראש המועצה") היה צבי (הרברט) קרלינר. קרלינר שימש בתפקיד 40 שנה ברציפות. החל משנת 1945 ועד מותו בשנת 1985, הוא לא השתייך למפלגה כלשהי שהתמודדה לכנסת. במהלך כל אותן שנים לא עמד מולו מועמד נוסף לבחירה ומינויו היה תוצאה של הסכמה רחבה. עם מותו, מונה לתפקיד דני ז'ק, שהיה סגנו, וגם הוא היה חסר שיוך מפלגתי. קריית ביאליק הייתה העיר היחידה בישראל שבמשך כ-60 שנה, ראשיה לא היו מזוהים עם מפלגה מהפוליטיקה הארצית. בעת מלחמת העולם השנייה הופצץ חלק מן היישוב בשל קרבתו לבתי הזיקוק הסמוכים. בזמן מלחמת העצמאות סבלו תושבי היישוב מהתנכלויות של הערבים באזור. בשנת 1949 הוקמה מעברת "עיר המפרץ" (נקראה גם "כורדני א'") ובה נקלטו בין השאר כ-100 משפחות של עולים מהודו. המעברה סופחה לשטחה של קריית ביאליק בשנת 1960. ב-1976 הוכרזה קריית ביאליק כעיר, וכך גם שכנותיה קריית מוצקין וקרית ים. ב-1989 הוקם בעיר, על חורבות מפעל הטקסטיל "אתא", מרכז הקניות "הקריון", אשר בעשור השני של המאה ה-21 הוא מרכז הקניות שהכנסתו בחודש היא הגבוהה ביותר בישראל[דרוש מקור]} בסמוך לקריון ממוקם בית משפט השלום של אזור הקריות. במהלך מלחמת לבנון השנייה נחתו בעיר מספר רקטות, שגרמו לנזק ברכוש ופצעו מספר תושבים. בתחום העיר, בקצה של רחוב קרן היסוד, שוכן "בית כץ", שבעת בנייתו היה בית המגורים הראשון בעמק זבולון והבית היחיד הבנוי כבית אבן בקריות. ב-2021 נחנכה בעיר תחנה של מגן דוד אדום. במהלך מלחמת חרבות ברזל, ספגה העיר מטחי טילים מכיוון לבנון. בספטמבר 2024 אירעה פגיעה ישירה בבניין בצור שלום. ביאליק דרום - השכונה הדרומית של קריית ביאליק, בה הוקם הרמזור הראשון בקריה. בשכונה זו הוקם בית הספר התיכון העירוני אורט קריית ביאליק ע"ש ד"ר זאב פיינשטיין, בית הספר הגדול בארץ במספר תלמידיו. כמו כן נמצאת בה "מכללת אורט ביאליק", המעניקה תואר הנדסאים והשלמה לתואר ראשון. סביניה, על-שם סבינה כץ - הוקמה בשנות ה-30 של המאה ה-20. מרכז סביניה הוא מרכז קניות הכולל בנק, סופרמרקט, פיצוצייה, חנות פרחים, פיצריות וחנויות נוספות. צור שלום - השכונה הצפונית בקריית ביאליק. בעת הקמתה, יושבה בעיקר על ידי עולים. מצפון לה אזור נרחב של תעשייה קלה. קריית שמריהו - בשכונה נמצא העתק מדויק של בית הכנסת המרכזי בבומביי, שהוקם על ידי עולים יוצאי הודו. בסמוך אליה נמצאת גם מרפאת כללית שמריהו. אפק - שכונה המורכבת מבנייני דירות נמוכים, צפונית לכביש 79. במרכזה פארק הבנים. ביאליק הוותיקה - השכונה השביעית שהוקמה בקריית ביאליק, יושבה בעיקר על ידי בני הדור השני של העיר. הפרפר - שכונה שהוקמה בתחילת המאה ה-21. בקצה השכונה נמצא כיכר רבין, מסביבו רבי קומות חדשים ומרשימים ואלו מוקפים בתים פרטיים עם גינות. השכונה מכונה כך על שם צורתה, שכן ממבט על רחובות השכונה והמבנים בה יוצרים צורה של פרפר: הבניינים במרכז הם גוף הפרפר ואילו הבתים הפרטיים יוצרים את צורת הכנפיים. השכונה שוכנת בסמוך לקניון "הקריון". גבעת הרקפות. בשכונה בנייני דירות בלבד, ללא צמודי-קרקע. בעבר שכנה במקום מעברת "עיר המפרץ". בשכונה קיימים גנים פרטיים, אולם ספורט חדיש וכן בית ספר יסודי חדש לתושבי השכונה. נאות אפק (נקראת גם "אפקה") - שכונה חדשה הנמצאת במזרח הקריה, בת 4,573 יחידות דיור, שהקמתה החלה בשנת 2015, בשני צדי כביש עוקף קריות (כביש מס' 22). גובלת בשמורת הטבע עין אפק, נחל נעמן ושכונת צור שלום. השכונה נבנתה ביוזמת משרד האוצר, רשות מקרקעי ישראל ועיריית קריית ביאליק. חלק מן הדירות נבנו במסגרת פרויקט מחיר למשתכן. בשטח העיר ממוקם בית העלמין "צור שלום", אשר שירת במשך שנים את תושבי הקריות, עד שנסגר בעשור הראשון של המאה ה-21, בשל מיצוי שטחו. בראשית שנת 2014 אושרו תוכניות להרחבת המקום. הכוונה היא להכשיר בו מקומות ל-1,800 קברים נוספים. בעיר ממוקם המרכז הרפואי "זבולון", המשמש את שירותי בריאות כללית, אשר לה עוד שלושה סניפים בעיר: "מרפאת צור שלום", "מרפאת קריית שמריהו" ו"מרפאת קריית ביאליק". בנוסף, קיימים בקריה סניפים של קופת חולים מאוחדת לאומית שירותי בריאות וכן מכבי שרותי בריאות. ביאליק על הפארק - על פי התכנון יוקמו בה 4500 יחידות דיור, קריית חינוך שתכיל שלושה בתי ספר יסודיים ובית ספר לחינוך מיוחד ואף מעונות יום וכן גם פארק עירוני בחלקה המזרחי של השכונה העתידית תיבנה בצמוד לגבעת הרקפות. קדמת ביאליק - מיקומה המתכונן הוא בין קריית שמריהו לבין גבעת הרקפות. על פי התוכנית בשכונה יוקמו כ-4,711 יח"ד, אזור ספורט הישמש את העיר כולה ופארק שכונתי. שירת העיר - שכונה שעתידה לקום במסגרת הסכם הגג של העיר. בשכונה יוקמו כ-1,900 יחידות דיור וגם שטחי מסחר וציבור. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים בקריית ביאליק 45,941 תושבים (מקום 50 בדירוג רשויות מקומיות בישראל). האוכלוסייה גדלה בקצב גידול שנתי של ‎2.1%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 83.4%. השכר החודשי הממוצע של שכיר במשך שנת 2021 היה 10,827 ש"ח (ממוצע ארצי: 11,330 ש"ח). לא ניתן להציג את הגרף באופן זמני – ההרחבה Graph להצגת תרשימים מושבתת כרגע. בעיר פועלים מעונות יום המופעלים על ידי רשת המתנ"סים ומעון המופעל על ידי רשת נאות מרגלית. כמו כן בעיר פועלים 6 בתי ספר יסודיים: "רקפות", "ביאליק", "נעורים", ״מיתרים״ ,"הבונים", "קדימה" ו"פסגות" (לשעבר בית הספר "צור שלום"). בשנת 2019 הוקם בעיר בית הספר לחינוך מיוחד "צלילים״. בעיר שלושה חטיבות ביניים (אורט "דפנה", אורט "אפק" ואורט "רימון") ובית הספר התיכון "אורט קריית ביאליק ע"ש ד"ר זאב פיינשטיין". כמו כן פועלת בעיר "מכללת אורט קריית ביאליק", אשר מעניקה לבוגריה תעודת הנדסאי. בית הספר התיכון בעיר, אשר נחשב לאחד הגדולים בארץ, זכה באליפות העולם בכדורסל לבתי ספר. הוא היה הראשון מישראל להשתתף בתחרות יוקרתית זו, והיחיד לנצח בה, כנציג ישראל. שחקנים ראשיים באותה קבוצה היו גיא גודס וקורן אמישה. בשנת 2013, זכתה העיר בפרס החינוך היישובי. בעיר פועלת ספרייה עירונית שלה שני סניפים, באזור צור שלום ובביאליק הוותיקה. בעיר שני "אשכולות פיס", בהם מתקיימים חוגים לילדים ולבני נוער, אירועים ומופעים שונים. בקאנטרי קלאב "אפק" בעיר בריכות שחייה וחדרי כושר. בשנת 2019 נסגרה בריכת יגור לאחר 58 שנות פעילות. בעיר מתקיים בכל שנה בחודש מאי "פסטיבל ביאליק לספרות ושירה", הכולל מופעי תרבות, מפגשים עם יוצרים, מופעי זמר והצגות ילדים. שלוש תנועות נוער מקיימות פעילות בקריית ביאליק: הצופים, הנוער העובד והלומד והמחנות העולים. בקריית ביאליק פועל קונסרבטוריון ללימודי מוזיקה ופיתוח קול וכן להקת הנוער "צעירי ביאליק", המופיעה בישראל ומחוצה לה. בעיר קיים מוזיאון לתולדות העיר אשר ממוקם בבית כץ. כמו כן בשטח העיר נמצא קניון "הקריון" שהוא אחד מהקניונים הגדולים בארץ והקניון הגדול ביותר בצפון. אחת לשנה מתקיימת צעדת קריית ביאליק. נכון לשנת 2019 התקיימו 35 צעדות. בעיר טיילת על שם שמעון פרס לאורך נחל הגדורה שמשתרעת על פני מספר קילומטרים, החל מכיכר רבין מצפון ועד רחוב העמקים בדרום העיר. בנוסף מספר פארקים ברחבי העיר ובהם: גן סביון, בו שכן בעבר קולנוע סביון, גן מרים, פארק אסתר, פארק הבנים בשכונת אפק, ופארק על שם אריאל שרון בשכונת צור שלום. בעיר פועלות 3 קבוצות ספורט מקצועיות: מכבי צור שלום, קבוצת כדורגל, שמייצגת את שכונת צור שלום וגם את קריית ביאליק. מכבי קריית ביאליק, קבוצת הכדורסל העירונית מכבי קריית ביאליק (שחייה), אגודת שחייה מכבי קריית ביאליק (כדורגל), מועדון כדורגל, שפעל במשך מספר שנים, וכלל קבוצות נוער ובוגרים. 1945–1985: צבי קרלינר - ראש המועצה הראשון וראש העיר הראשון 1985–2003: דני ז'ק 2003–2008: ד"ר רפי ורטהיים 2008–מכהן: אלי דוקורסקי רובע גרמניה שטגליץ-צלנדורף, ברלין, גרמניה גאורגיה זסטפוני, גאורגיה בלארוס גלובוקי, בלארוס (מ־2014) פולין ראדומסק, פולין יוון זקינתוס, יוון (מ־2016) ישראל ראש העין, ישראל גרמניה קמניץ, גרמניה (מ־2022) אתר האינטרנט הרשמי של עיריית קריית ביאליק פרופיל קריית ביאליק נכון לשנת 2020 באתר הלמ"ס מידע על קריית ביאליק בקטלוג הספרייה הלאומית תולדות העיר, באתר עיריית קריית ביאליק "הרברט צבי קרלינר – 60 שנה בארץ, 40 שנה בראש הרשות", באתר דור לדור שחר אילן, מדד שקיפות האתרים ברשויות המקומיות - מי בראש?, באתר כלכליסט, 26 בנובמבר 2017 קריית ביאליק (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו בעיר פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 ראובן בן-צבי, 3 הקריות ליד חיפה יהיו ערים מיום רביעי, מעריב, 9 באוגוסט 1976 מפה משנת 1949, עליה סימון 'עיר המפרץ', באתר הספרייה הלאומית, אוסף המפות ע"ש ערן לאור עיריית קרית ביאליק, קריית ביאליק | הוקמה נקודת הזנקה חדשה של מד”א • “תוצאה של שיתוף פעולה נרחב ועמוק עם מד”א” אמר דוקורסקי, באתר חי פה - חדשות חיפה, ‏2021-03-01 מירית פנחס, ביאליק: קם לתחייה בית העלמין בצור שלום, באתר mynet (כפי שנשמר בארכיון האינטרנט), 26 בפברואר 2014 הועדה המחוזית לתכנון ובניה אישרה להפקדה תוכנית לבניית 4500 יחידות דיור חדשות בשכונת "ביאליק על הפארק", באתר עיריית קריית ביאליק קדמת ביאליק - חברה כלכלית ביאליק קרית ביאליק: 4 תוכניות לכ-15 אלף יח"ד הוגשו למחוזית חיפה, באתר גלובס, 25 באפריל 2005 שירת-העיר-הסכם-גג פרופיל קריית ביאליק באתר הלמ"ס חדש_לבי%22ס_צור_שלום%3A_%22פסגות%22 שם חדש לבי"ס צור שלום: "פסגות", באתר עיריית קריית ביאליק מירית פנחס, ביאליק: הורים כועסים על סגירת ביה"ס רמב"ם, באתר mynet (כפי שנשמר בארכיון האינטרנט), 7 במרץ 2012 מירית פנחס, ביאליק: בריכת יגור במיתולוגית נסגרת אחרי 58 שנה, באתר mynet‏, 21 באפריל 2019 יוחנן וולך, פרטי שחקן באתר של מועדון הכדורגל הפועל חיפה ברית ערים תאומות קריית ביאליק ישראל זסטפוני גיאורגי, באתר "זה פה", 23 ביולי 2007